Dosentti Ilkka Pyysiäinen, 60, on tehnyt uransa tutkimalla uskonnollista ajattelua, josta hän ei itse piittaa tippaakaan

Tuotteliaan uransa ohella uskontotieteilijä Pyysiäinen tunnetaan ankarana uskontokriitikkona. Uskonnot selittyvät hänen mukaansa ennen kaikkea ihmisten tarpeella löytää kaikelle selitys.

Mihin uskontokriitikko uskoo itse? ”Kyllä se perhe on, mikä ensimmäisenä tulee mieleen. En mitään sen suurempaa osaa ajatella”, Ilkka Pyysiäinen sanoo.­

Haastattelun aluksi Ilkka Pyysiäinen kertoo muistikuvan omasta lapsuudestaan. Hän kertoo olleensa noin kuusivuotias ja leikkineensä isänsä kanssa perheen olohuoneessa. Pyysiäinen oli arvuutellut isältään, minkälaisia työkaluja missäkin työssä tarvitaan.